  Майя Бывальцева 14-тӥ толшоре удмурт югдытӥсьлэн Кузебай Гердлэн Ижкарысь синпелетэз дорын сяме пыӵам буре ваён ужрад ортчиз. Удмурт югдытӥсьлэн 121-тӥ вордскон нуналаз пӧртэм удысэтъёслэн но ужъюртъёслэн кивалтӥсьёссы, «Удмурт Кенешлэн» ёзчиосыз, дышетӥсьёс но пиналъёс синпелет доры сяськаос понӥзы, сюсьтылъёс ӝуатӥзы, кылбуръёс лыдӟизы. Ижкарын Кузебай Гердэз буре ваизы Ӵемгес азьло люкаськом вал ӝыт, но туннэ нуналлы, музеен ӵош кенешыса, малпамы, асьмеос 3 часын асьмеос сыӵе официально лэсьтом, нош кинлэн мылкыдыз вань, соос ӝыт но лыктыны быгато, ӵукна но лыктыны быгато. Туж умой, асьмеос та нуналэз тодӥськом ини, и кыӵе ке но капчи сюлмын лыктоно Татьяна Ишматова, «Удмурт Кенеш» огазеяськонлэн тӧроез, Кун Кенешысь ялан ужась ӧрилэн кивалтӥсезКызьы вераз Татьяна Ишматова, Кузебай Гердлэсь адӟонзэ со нокинлы ӧй сӥзьысал, но ваньмылы сӥзиз Гердлэн кадь ас калыктэ яратон мылкыд, солэсь кутскем ужзэ азьланьтыны зол кужым. Кузебай Гердлы синмаськытэк улыны уг луы, вераз Кузебай Герд нимо йӧскалык гимназиын дышетскись Анна Пчельникова. Югдытӥсьлэсь нимзэ нуллӥсь гимназиысь котькуд дышетскись солэсь адӟем карыны тырше. Мынам потэ со кадь луэме, со кадь тыршись, со кадь удмурт кылэз выльдытӥсь адями, малы ке шуоно та вакытэ удмурт кылын адямиос туж ӧжыт верасько ни, со туж ик умой ӧвӧл асьме шаерлы, удмурт шаерлы Анна Пчельникова, Кузебай Герд нимо йӧскалык гимназиын дышетскись Кузебай Гердэз буре ваён, 2019-тӥ ар 7 фото Татьяна Ишматова озьы ик ивортӥз, «Герд лыдӟонъёс» элькун конференци туэ тулыспалэ Ижкарын, Кузебай Герд нимо йӧскалык гимназиын, ортчоз шуыса. Нуналэз но темаез матысь дыре тодмо луоз.  Тегъёс: Ижкар Удмуртия УдмуртКенеш пиналъёс удмуртъёс Мерлык КузебайГерд удмуртлык  